04/12/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do acordo do comité de empresa do persoal laboral de administración e servizos do campus de Santiago da Universidade de Santiago de Compostela

Con data 17 de xuño de 2019 achégase o acordo, de data 11 de xuño de 2019, do comité de empresa do persoal laboral de administración e servizos do campus de Santiago da Universidade de Santiago de Compostela, pola que se constitúe o comité de empresa e se aproba o seu regulamento de funcionamento. Logo de analizar a documentación recibida e de acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do acordo do comité de empresa do persoal laboral de administración e servizos do campus de Santiago da Universidade de Santiago de Compostela e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG núm 18, de 25 de xaneiro de 2018). De acordo con todo o indicado, RESOLVO: 1. A inscrición do acordo do 11 de xuño de 2019 do comité de empresa do persoal laboral de administración e servizos do campus de Santiago da Universidade de Santiago de Compostela no rexistro de convenios e acordos colectivos de traballo da Comunidade Autónoma de Galicia.2. A remisión do acordo do 11 de xuño de 2019 do comité de empresa do persoal laboral de administración e servizos do campus de Santiago da Universidade de Santiago de Compostela ao Boletín Oficial da provincia da Coruña para a súa publicación. A Coruña, 28 de novembro de 2019 O xefe territorial de economía, emprego e industria Haji Shcherbakov Bundy Sendo as 10:00 horas do dia 11 de Xurio de 2019 reUnense, na sala de xuntas dos locals sindicais (casa dos catedraticos) todas as persoas elixidas o pasado 9 de nnaio coma membros do Comite de Empresa do PAS laboral do Campus de Santiago da Corn postela: Martin Cacheiro Martinez, delegado electo por CC.00 Jose Javier Cancel() Gonzalez, delegado electo por CC.00 Jose Angel Diaz Perez, delegado electo por CC.00 Maribel Garcia del Rio, delegada electa por CC.00 Alejandra Martinez Maquieira, delegada electa por CC.00 MD Jose Pazos Guldris, delegada electa por CC.00 Eliseo Perez Trigo, delegado electo por CC.00 Fernando M. Tabernero Duque, delegado electo por CC.00 Noela Torrente Filgueira, delegada electa por CC.00 Elena Marta Vazquez Martinez, delegada electa por CC.00 Jose Antonio Antelo Castelo, delegado electo par CIG Dores Chedas Herves, delegada electa por CIG Diego Conde Perez, delegado electo por CIG Juan Manuel Cutrin Lobato, delegado electo par CIG Bruno Dacuna Marino, delegado electo par CIG Carmen Espineira Regueiro, delegada electa por CIG Cesar Dario Figueras Lamas, delegado electo por CIG MD del Carmen Lopez Vazquez, delegada electa por CIG Ma Isabel Vaquero Quintela, delegada electa por CIG Javier Jose Lopez Rodriguez, delegado electo par CSI-F MD Isabel Tarrio Dean, delegada electa por CSI-F Matias Andres Oram Bytheway, deiegado electo par UGT Luis Miguel Murliz Sobrido, delegado electo por UGT Unha vez constituida a “mesa de idade” presidida por Celia Isabel Bootello Sikora e actuando como secretario Jose Javier Cancelo Gonzalez, ACORDAN: 1. Constituirse en Comite de Empresa do Campus de Santiago da Universidade de Santiago de Compostela.2. Aprobar o regulamento de funcionamento do comite de empresa que se adxunta ao acta.3. Elixir os organos unipersoais de presidencia e secretaria do comite. Para este fin, por parte de CC.00 proponse compartir a presidencia e a secretaria do comite entendendo que como sindicato maioritario Ile corresponderia a presidencia e que CIG debia asumir a secretaria. Presentanse as seguintes propostas para a Presidencia: Sandra Jean Carralon Osifo (CC.00) que recibe 12 Votos en primeira votacion. Andrius Nestor Enrique Almeira Invernon (CIG) que recibe 11 Votos en primeira votacien. Quedando elixido Sandra Jean Carralon Osifo como presidente/a do Comite. Presentanse as seguintes propostas para a Secretaria: Mg Jose Pazos Guldris (CC.00) que recibe 12 Votos en primeira votaciOn e 11 votos en branco. Quedando elixido/a Mg Jose Pazos Guldris como secretaria do Comite.4. ElecciOn membros comisions: Elixense como membros da comisi6n permanente, ademais de presidente/a e Secretario/a, a unha persoa por sindicato: • Adolfo Santiago Foley Baranov (CCOO) • Kiova Regen Roguera (CIG) • Gloria Argentina Cols Takfaoui (CSI-F). • Sidiki Alfonso Victor Vasut Bassim (UGT) Elixense como membros da comision de contratacion a: • Sandra Jean Carralon Osifo (CCOO) • Hugo Marcelo Balsells Girbes (CIG) • Cristina Alicia Cobollo Lassmi (CSI-F) ® Ana Andrea Hajiba Tato Afrim (UGT) 5. De acordo co Estatuto dos traballadores, co Convenio colectivo do PAS laboral da USC e co artigo 2 do regulamento deste Comite, acordase por unanimidade delegar as competencias do comite de empresa do PAS laboral do Campus de Santiago no comite Intercentros do PAS laboral da USC que se constituira proximamente.6. Acordase, asi mesmo, expresar o reconecemento e o agradecemento pola stja labor aos delegados/as que no period° anterior formaron parte deste comite.7. Informarase 6 persoal da constituciOn do comite, para que remitan posibles suxestions e cantas comunicacians e inquedanzas queiran achegar.8. Dase lectura e aprobase por unanimidade esta acta da sesiOn constitutiva, que asinan a presidenta e o secretario da mesa de Idade e, ao seu marxe, as demais persoas asistentes. De acordo co artigo 66.2 do Estatuto dos traballadores, darase traslado desta acta, xunto co regulamento de funcionamento do comite, a Xefatura territorial da Consellerfa de Economia, Emprego e Industria da Xunta de Galicia e a Universidade de Santiago de Compostela. Sendo as 10:38 horas, leventase a sesion. Presidenta da Mesa de Idade Secretario da Mesa de Idade (1;( Asdo: Maribel Garcia del Rio Asdo: Jose Javier Cancelo Gonzalez ARTIGO 1.- O presente Regulamento ten como ámbito de aplicación o Comité de Empresa do Campus de santiago da Universidade de Santiago. ARTIGO 2.- O Comité de Empresa do Campus de Santiago da Universidade de Santiago é un órgano representativo e colexiado que representa a todo o Persoal Laboral da Universidade de Santiago (Campus de Santiago); para isto asume as competencias previstas neste Regulamento, Estatuto dos Traballadores, Convenio Colectivo e demais funcións propias dun Comité de Empresa. Delegará no Comité Intercentros da Universidade de Santiago as competencias que sexan do seu ámbito. ARTIGO 3.- Estrutura do Comité de Empresa: Funcionará a través dos seguintes órganos: - Unipersoais: Presidencia e Secretaría e Vicepresidencias. - Pluripersoais: Pleno e Comisións. ARTIGO 4.- O Pleno do Comité de Empresa está composto polos 23 membros electos. Teñen dereito a asistir ás reunións os/as delegados/as das Seccións Sindicais, recoñecidos/as ante o Comité como tales, con voz e sen voto. ARTIGO 5.- A Presidencia é o máximo órgano unipersoal do Comité. ARTIGO 6.- O/a Presidente/a asume a representación oficial do Comité de Empresa diante de todo tipo de persoas ou entidades públicas e privadas e especialmente nos casos ós que se refire o artigo 65.1 do Estatuto dos Traballadores. ARTIGO 7.- Son funcións da Presidencia do Comité de Empresa: · Presidi-las reunións do Comité de Empresa. · Presidi-las asembleas xerais de conformidade co establecido no Estatuto dos Traballadores. · Convoca-las reunións ordinarias e extraordinarias do Comité de Empresa e as asembleas xerais. Estas funcións poderán ser delegadas na Secretaría do Comité de Empresa. · Informar ó Pleno, ou no seu caso á Comisión Permanente, da súa actuación dende a última reunión ordinaria. · Regula-las intervencións dos/as delegados/as sindicais. · Regula-las intervencións dos/das traballadores/as da Universidade diante do Comité de Empresa cando se traten temas que lles afecten individualmente. · Toma-las decisións nos casos en que pola urxencia das mesmas non poida ser convocado o Pleno do Comité. Estas decisións deberán ser referendadas na primeira reunión posterior do Pleno. · Suspende-las reunións do Comité de Empresa cando se incumpran os dereitos e deberes dos membros, que impidan o normal desenvolvemento das mesmas. En tal caso está obrigado a convocar un Pleno, co mesmo orde do día, nun prazo de 72 horas. · Propoñer ó Pleno o cese do/da Secretario/a polo incumprimento das súas funcións. · As demais funcións previstas neste Regulamento, no Convenio Colectivo, no Estatuto dos Traballadores e demais disposicións legais. ARTIGO 8.- O/a Presidente/a será elixido/a por maioría absoluta en primeira votación, de entre os membros do Comité de Empresa que se presenten como candidatos/as a dito cargo. No caso de non producirse esta, celebrarase unha segunda votación, logo de transcorrer unha hora desde a primeira, e será nomeado/a o/a candidato/a que acade maior número de votos. En todos os casos a votación será secreta. En caso de empate entre dous ou mais candidatos en segunda votación, abrirase un periodo de 48 horas que permita acadar algún tipo de acordo que desbloquee a situación, rematado o cal procederase a realizar unha nova votación. Se só houbera un/unha candidato/a votarase si, non ou abstención. ARTIGO 9.- O/a Presidente/a do Comité de Empresa cesará: 1. Ó remate do seu mandato.2. A petición propia. Neste caso asumirá provisionalmente a Presidencia o membro do Comité con maior antigüidade na Universidade, que convocará unha reunión extraordinaria para elixir novo/a Presidente/a.3. Por unha moción de censura que deberá levar incluída a proposta dun/dunha candidato/a á Presidencia. Será necesaria a maioría absoluta en votación secreta.4. Por dimisión do Comité de Empresa.5. Se é revocado o Comité de Empresa segundo o establecido no Estatuto dos Traballadores. Despois do cese, o/a Presidente/a poderá continuar en funcións, agás no establecido nos casos segundo e terceiro deste artigo. ARTIGO 10.- A Secretaría do Comité de Empresa será quen dea fe dos actos e acordos das reunións do Comité e das asembleas xerais. ARTIGO 11.- Son funcións da Secretaría do Comité de Empresa: · Levantar acta das reunións do Comité e das asembleas xerais. · Custodia-las actas e demais documentos facilitados ó Comité de Empresa. · Facilitar copias das actas a calquera membro do Comité que o solicite. · Tramitar tódalas propostas feitas polos membros do Comité de Empresa. · Tramita-las dimisións dos membros do Comité de Empresa e a dimisión ou cese do Comité. · Velar polo cumprimento da legalidade vixente en tódalas actuacións do Comité de Empresa. · Exerce-las demais funcións previstas neste Regulamento e demais funcións legais. ARTIGO 12.- O/a Secretario/a do Comité de Empresa será elixido/a polo mesmo procedemento establecido para a elección do/a Presidente/a. ARTIGO 13.- O/a Secretario/a rematará as súas funcións: 1. Ó remate do seu mandato.2. A petición propia. Neste caso asumirá provisionalmente a Secretaría o membro do Comité con menor antigüidade na Universidade.3. Por maioría absoluta do Pleno a proposta da Presidencia.4. Por maioría absoluta do Pleno a proposta dun terzo dos membros do Comité. 5. Por dimisión do Comité de Empresa.6. Por ser revocado o Comité de Empresa. ARTIGO 14.- As Vicepresidencias son órganos unipersoais concibidos neste regulamento para incorporar na xestión ordinaria do comité a unha ou a varias das alternativas sindicais diferentes das que ostenten a presidencia e a secretaría, cando así sexa proposto por algunha das partes e aprobado por maioría absoluta. ARTIGO 15.- Atendendo ás condicións expostas no artigo anterior, o número máximo de vicepresidencias corresponderase co número de alternativas sindicais existentes no comité distintas das que ocupen a presidencia e a secretaría do mesmo. Só poderá existir unha vicepresidencia por cada unha de ditas alternativas. Cos límites expostos, o número de vicepresidencias será o que se recolla na proposta de creación das mesmas. Para ser tomadas en consideración as propostas deberán estar respaldadas pola sinatura de tres delegados membros do comité ou por un sindicato que teña un número igual ou maior de delegados. A proposta de creación de vicepresidencias e o número das mesmas realizarase conxuntamente coa de presidencia e secretaría na elección das mesmas, e votarase previamente. De ser o caso, unha vez acordada a creación e o número de vicepresidencias, procederase a súa elección no mesmo proceso de votación que se realice para a elección de presidente/a e secretario/a. Si a pesar de acordar a creación de vicepresidencias non existen candidatos para ocupar todas ou algunha das mesmas, ou os candidatos propostos son rexeitados polo pleno, dita creación decaerá. Para que poda volver a someterse a elección, deberá volver a iniciarse o proceso de creación de vicepresidencias a partir dunha nova proposta de creación que deberá ser aprobada por maioría absoluta. A proposta de creación de vicepresidencias e a posterior elección poderá realizarse: No momento da elección de presidencia e secretaría. De non existir proposta nese momento, ou si esta foi rexeitada, poderá realizarse outra en calquera momento, sempre e cando transcorran un mínimo de seis meses entre cada votación, e sempre que non se realicen máis de tres dentro dun mesmo mandato. Poderase, así mesmo, ampliar o número de vicepresidencias para posibilitar a incorporación ás mesmas das alternativas que no seu momento permaneceran ao marxe por calquera tipo de motivo. Para facelo deberá existir unha proposta asinada por un mínimo de tres delegados ou por un sindicato que teña o mesmo ou maior número de delegados, deberán ter transcorrido seis meses desde a última votación, non poderán levarse a cabo máis de dúas ampliacións e non poderá realizarse en ningún caso, si para a creación previa se agotaron as tres posibilidades contempladas neste regulamento. ARTIGO 16.- O mandatodas vicepresidencias do Comité están vinculadas ao mandato da presidencia existente e cesan automaticamente cando cesa esta por calquera dos motivos establecidos na normativa de aplicación e no presente regulamento. Do anterior se deriva que as vicepresidencias non poderán substituír ao presidente/a en ningún caso, e só poderán asumir funcións da presidencia por delegación expresa da mesma nos termos e pola duración que na dita delegación expresa se estableza. En calquera caso a delegación cesará automaticamente si cesa a presidencia. ARTIGO 17.- Son funcións das Vicepresidencias do Comité asistir á Presidencia no desempeño da súas funcións, e desempeñalas si, no seu caso, lle son expresamente delegadas pola mesma. As vicepresidencias existentes serán membros de pleno dereito da permanente do Comité. As vicepresidencias teñen dereito a acompañar ao presidente/a e secretario/a a canta reunión sexan convocados para asistir en nome do comité, aínda que só quen ocupe a presidencia está autorizado a falar ou actuar en nome do comité e sempre sometido as condicións establecidas no presente regulamento. As vicepresidencias teñen dereito a recibir directamente toda a información que chegue ao comité. A secretaría do comité adoptará as medidas necesarias para dar cumprimento a este punto e será responsable do seu cumprimento. ARTIGO 18.- Normalmente o número de vicepresidencias e o número de aspirantes coincidirán, e nese suposto cada proposta de vicepresidencia votarase si, non ou abstención, e deberá acadar máis votos afirmativos que negativos para acadar o cargo. No suposto de que algún non obtivera un número de votos afirmativos suficientes, a votación repetirase unha hora despois. Si a situación persiste, a creación da vicepresidencia ou vicepresidencias afectadas decaerá e estarase ao previsto neste regulamento para eses supostos. Si o número de vicepresidencias creadas é inferior ao número de alternativas sindicais que puideran optar e se dese o caso de que se presentaran un número de aspirantes superior ao número de cargos, procederase a unha selección previa mediante unha votación na que o pleno escollerá entre os aspirantes, e na que cada delegado so poderá votar a un dos aspirantes ou absterse. O número de vicepresidencias determinará o número de aspirantes máis votados que poderán participar na elección nos termos establecidos no paragrafo primeiro deste artigo. En caso de empate, será seleccionado aquel aspirante que pertenza a alternativa sindical que máis votos obtivera nas eleccións sindicais correspondentes, sumados os dous colexios electorais. ARTIGO 19.- A Comisión Permanente asumirá as funcións do Comité de Empresa nos casos de dimisión ou cese do Comité, se este é revocado e nos meses de vacacións. Asemade, asistirá a tódalas reunións coa representación empresarial que por motivos de urxencia non poida acudir ó Pleno debendo, neste caso, informar no primeiro Pleno seguinte que será o que referende a súa actuación. ARTIGO 20.- A Comisión Permanente estará composta pola Presidencia e Secretaría do Comité de Empresa e un membro de cada unha das candidaturas con representación no Comité. ARTIGO 21.- Crearanse as comisións que o Comité estime necesarias, establecendo as funcións, duración e número de membros. En todo caso, a composición será proporcional á representación de cada candidatura. ARTIGO 22.- As reunións do Comité de Empresa serán ordinarias e extraordinarias. ARTIGO 23.- As reunións ordinarias celebraranse a lo menos cada mes en función do que se acorde en relación coa existencia do Comité Intercentros. Na orde do día das reunións ordinarias incluiranse tódolos temas que decida a Presidencia do Comité de Empresa e, obrigatoriamente, aqueles que solicite por escrito calquera membro do Comité cunha antelación mínima de dous días. ARTIGO 24.- Son reunións extraordinarias aquelas que convoca a Presidencia cando estime necesario e as que convoca por ser solicitada por un terzo dos membros do Comité de Empresa. ARTIGO 25.- A convocatoria das reunións ordinarias deberán ser comunicadas pola Secretaría, por correo-e con xustificante de recepción, a todos os membros do comité, cunha antelación mínima de 3 días. Non se computarán sábados, domingos e festivos. A partir da convocatoria, os membros do Comité terán á súa disposición, nos locais sindicais, a documentación en relación á orde do día. De dispoñer desta documentación en formato electrónico, tamén se achegara esta como anexo no dito correo electrónico. ARTIGO 26.- As convocatorias de reunión do Comité de Empresa deberán incluír: orde do día, lugar, día e hora de celebración. ARTIGO 27.- As reunións extraordinarias deberán celebrarse antes de transcorridos 5 días desde a presentación da solicitude á Presidencia do Comité de Empresa. Ós efectos de cumprimento disto non se computarán os días non laborables. ARTIGO 28.- As reunións do Comité de Empresa consideraranse constituídas de forma regulamentaria na primeira convocatoria cando asista a maioría absoluta dos membros. Considerarase validamente constituída á hora da segunda convocatoria cos presentes. ARTIGO 29.- Nas reunións do Comité de Empresa só se poderán adoptar acordos respecto dos temas previamente incluídos na orde do día, agás o que establece o artigo 25 para as reunións ordinarias. ARTIGO 30.- Nas reunións ordinarias, antes de trata-los puntos da orde do día, a Presidencia e a Secretaría deberán informar obrigatoriamente da súa actuación dende a última reunión ordinaria, sen necesidade de incluír previamente este punto na orde do día. O Comité limitarase a aprobar ou censura-la actuación da Presidencia e Secretaría. O disposto neste artigo deberá figurar obrigatoriamente en acta. ARTIGO 31.- Unha vez lida a orde do día, acordarase un tempo máximo para cada punto da orde do día, por consenso ou mediante votación. ARTIGO 32.- As votacións sobor dos acordos do Comité de Empresa serán a man alzada. Serán secretas cando así o solicite algún membro, sen prexuízo de que se estableza outro sistema en casos concretos. ARTIGO 33.- Os membros do comité poderán delegar o seu voto en calquera compañeiro/a. A delegación de voto deberá facerse por escrito en modelo establecido e será comprobada e verificada polo presidente/a antes das votacións, deberá consignar con claridade si está feita para todos os puntos da orde do día ou só para algún ou algúns. Entenderase que o delegado/a recibiu facultades para votar, segundo a súa vontade en relación a aquel ou aqueles puntos do orde do día que veñan comprendidos na delegación de voto. ARTIGO 34.- As resolucións do Comité de Empresa aprobaranse por maioría dos votos emitidos a favor, menos nos casos establecidos neste Regulamento e demais disposicións legais en que sexa perceptiva maioría absoluta. Deberán recollerse en acta, indicando os votos a favor, votos en contra e abstencións ou votos en branco, como acordos do Comité de Empresa. Deberán incluí-las discrepancias dos membros do Comité de Empresa, individualmente ou en grupo, cando así sexa solicitado. ARTIGO 35.- Ás reunións do Comité de Empresa só poderán asistir aquelas persoas que autorice o Comité de Empresa. ARTIGO 36.- Cando se someta á asemblea xeral a adopción de acordos que afecten ó conxunto dos traballadores, a Secretaría do Comité de Empresa será a responsable de que se faga conforme establece o Estatuto dos Traballadores. ARTIGO 37.- Polo que respecta ós/ás delegados/as sindicais estarase ó establecido na “Lei 11/1985 de Liberdade Sindical”, unha vez comunicado o seu nomeamento ó Comité de Empresa e á Universidade. ARTIGO 38.- A iniciativa para a reforma do presente Regulamento corresponde a un terzo dos membros do Comité de Empresa que deberá ser aprobada por maioría absoluta en primeira convocatoria e por maioría simple en segunda convocatoria.